ג'פרי דלייל

ג'פרי פול דלייל (באנגלית: Jeffrey Paul Delisle; נולד ב-30 במרץ 1971<ref>[https://assets.documentcloud.org/documents/602196/delisles-pre-sentence-report.pdf Jeffrey Delisle Pre-Sentence Report]</ref>) הוא סגן משנה לשעבר בצי המלכותי הקנדי שהעביר מידע רגיש מרשת שיתוף המודיעין החשאית ביותר STONEGHOST לידי סוכנות המודיעין הצבאי הרוסית גה.אר.או. כשמעשיו תוארו כ"קשים במיוחד" על ידי משרד ההגנה הלאומית של קנדה (DND) ו"בלתי ניתנים לתיקון" על ידי שירות הביון הביטחוני הקנדי והרשויות הקנדיות רואות בי כמי שפגע פגיעה אנושה ביכולות המודיעין הקנדיות.<ref name="theglobeandmail"></ref>

בבית המשפט באוקטובר 2012 הודתה בהפרת אמונים ובשתי עבירות של העברת מידע סודי לגורם זר, בניגוד לחוק ביטחון המידע. הוא נשפט ל-20 שנות מאסר בפועל, בניכוי זמן, על ידי השופט הראשי של בית המשפט המחוזי בנובה סקוטיה ב-8 בפברואר 2013.<ref>[https://www.theglobeandmail.com/news/national/canadian-spy-jeffrey-delisle-gets-20-years-for-selling-secrets-to-russia/article8390425/ Canadian spy Jeffrey Delisle gets 20 years for selling secrets to Russia]</ref> ב־13 בפברואר 2013 הודיע משרד ההגנה כי דלייל הופשט מכל עיטוריו ושוחרר משירות צבאי תחת הכיתוב "הודח בבושת פנים בשל התנהגות בלתי הולמת".

== ביוגרפיה ==
=== חיים מוקדמים ואישיים ===
דלייל סיים את לימודיו בבית הספר התיכון סאקוויל בשנת 1990.<ref></ref>

ב-3 במאי 1997 נישא דלייל לג'ניפר לי ג'יינס בלור סאקוויל, נובה סקוטיה.<ref name="cbcbio"></ref> ב-17 בפברואר 1998 הוא הגיש בקשה לפשיטת רגל והצהיר על התחייבויות של 18,587 דולר ונכסים של 1,000 דולר. ביוני 2008 דלייל ואשתו נפרדו. ב-3 במאי 2010 הגישו דלייל ואשתו בקשה לגירושין, בשל רומן שניהלה אשתו.<ref></ref>

=== קריירה צבאית ===
דלייל שימש כאנליסט להערכת איומים ימיים עבור הצי המלכותי הקנדי. בתחילה הצטרף למילואים בינואר 1996 ונרשם לשירות קבע במרץ 2001. באוקטובר 2001 סיים קורס קצינים וקודם לדרגת קורפורל (רב"ט). בנובמבר 2006 קודם דלייל לסרג'נט (סמל). בשנת 2008 הוא נרשם לפקולטה לאמנויות במכללה הצבאית המלכותית. הוא קיבל דרגת קצין כתת-לויטננט ביולי 2008.<ref></ref> בספטמבר 2010 סיים את המכללה המלכותית הצבאית עם תואר ראשון והוצב לשרת במרכז הביון והתקשורת הימי הרב-לאומי בספינת הצי טריניטי שבהליפקס באוגוסט 2011.

=== ריגול ===
ביולי 2007 נכנס דלייל לשגרירות רוסיה באוטווה והציעה למכור מידע סודי לשירות הביון הצבאי הרוסי (המכונה גה-אר-או).

פעילותו של דלייל הייתה מזיקה במיוחד בשל גישתו למאגר המידע המודיעיני STONEGHOST המשותף בין קנדה, ארצות הברית, בריטניה, אוסטרליה וניו זילנד. בהתייחס למידע שהעביר, אמר: "זה אף פעם לא היה ממש דברים קנדיים... היו דברים אמריקאים, היו דברים בריטיים, אוסטרליים - זה היה הדברים של כולם." מערכת STONEGHOST מהווה מערכת נתונים משותפת בין סוכנות הביון של משרד ההגנה האמריקני, ארגון הביון של משרד ההגנה האוסטרלי והמודיעין הצבאי של הממלכה המאוחדת (Defence Intelligence).

דלייל האשים את פעילות הריגול שלו בבעיות הזוגיות שלו, ולא בצורך כספי. הוא נכנס לשגרירות רוסיה ביום שגילה שאשתו מנהלת רומן.<ref></ref>

=== חקירה, הרשעה ושחרור מוקדם===
החקירה בנושא דלייל הופעלה על פי מידע של לשכת החקירות הפדרלית האמריקאית ב-2 בדצמבר 2011. בביתו נערך חיפוש באותו חודש והוא נעצר בינואר שלאחר מכן על ידי שוטרי המשטרה הרכובה המלכותית של קנדה.

בעבר הוא עוכב על ידי סוכני שירותי הגבול בקנדה בשדה התעופה בהליפקס בספטמבר 2011 לאחר שחזר מנסיעה לברזיל לפגוש את איש הקשר שלו מטעם המודיעין הצבאי הרוסי, כשהוא נושא כמות גדולה של מזומנים וכרטיסי אשראי. אך זה לא הוביל לחקירה.<ref></ref> במאי 2013 דיווחה העיתונות הקנדית כי שירות הביון הביטחוני הקנדי היה מודע לריגול של דלייל הרבה לפני חשיפת ה-FBI, אך הארגון לא הצליח ליצור קשר עם המשטרה המלכותית הקנדית לביצוע מעצר.<ref>Jim Bronskill and Murray Brewster (Canadian Press, 26 May 2013) [https://www.theglobeandmail.com/news/national/csis-knew-of-convicted-navy-spys-activity-but-held-file-back-from-rcmp/article12158482/ CSIS knew of convicted navy spy’s activity but held file back from RCMP], The Globe and Mail, Retrieved 17 February 2014</ref>

ב-8 בפברואר 2013 נגזר על דלייל 20 שנות מאסר. ב-13 בפברואר 2013 משרד ההגנה הצהיר כי דלייל הופשט מכלל דרגותיו והוא שוחרר מהשירות הצבאי בקלון. בנוסף, הצבא הקנדי דרש באופן מיידי להשיב את השכר ששולם לדלייל מאז שנעצר בינואר 2012.<ref></ref>

ועדת השחרורים הקנדית העניקה לדלייל שחרור באוקטובר 2018<ref></ref> והוא שוחרר ממאסרו במרץ 2019.<ref></ref>

== הערות שוליים ==

קטגוריה:מרגלים שריגלו למען רוסיה
קטגוריה:אנשי צבא קנדים
קטגוריה:מורשעים בעבירות ביטחון
קטגוריה:פשע בקנדה
קטגוריה:קנדים שנולדו ב-1971